burgasdotpro/wikipedia huggingface dataset:
Frances Allen

Frances Allen môže byť:
Stanislao Cannizzaro

Stanislao Cannizzaro (* 13. júl 1826, Palermo, Taliansko – † 10. máj 1910, Rím) bol taliansky chemik, známy hlavne objavom disproporcionačnej reakcie aromatických aldehydov v zásaditom prostredí, ktorá bola po ňom aj pomenovaná ako cannizzarova reakcia.
Životopis.
Narodil sa v Palerme na Sicílii. V roku 1841 začal študovať medicínu, no po krátkom čase sa presunul k chémii. V rokoch 1846 až 1847 bol asistentom Raffaele Piriu, profesora chémie v Pise a neskôr v Turíne.
Počas revolučných rokov 1848 bol dôstojníkom delostrelectva v Messine, po porážke povstalcov ušiel do Francúzska, najskôr do Marseille, v októbri 1849 prišiel do Paríža. Tu začal znovu pracovať v laboratóriu Michela Chevreula, v roku 1851 syntetizoval kyanamid z amoniaku a kyanchloridu v éterickom prostredí. V rovnakom roku mu bolo ponúknuté miesto profesora fyzikálnej chémie v Alessandrii, kde objavil, že aromatické aldehydy sa v alkoholickom roztoku hydroxidu draselného rozkladajú na príslušnú kyselinu a alkohol. Táto reakcia dostala pomenovanie po ňom ako "cannizzarova reakcia".
V roku 1855 sa stal profesorom chémie na univerzite v Janove, neskôr v Pise, Neapole a nakoniec v rodnom Palerme. Tam strávil viacero rokov štúdiom aromatických zlúčenín a amínov až napokon mu bolo ponúknuté v roku 1871 miesto vedúceho oddelenia chémie na univerzite v Ríme, čo prijal. V rovnakom roku sa stal aj členom talianskeho senátu.
Okrem prác v organickej chémii sa venoval aj fyzikálnej chémii, kde v publikácii z 1858 ("Sunto di un corso di Filosofia chimica") rozpracoval teórie Amadea Avogadra ohľadom vzťahu medzi atómovými hmotnosťami prvkov a molekulovými hmotnosťami ich zlúčenín. Za túto publikáciu mu bola v roku 1891 Kráľovskou spoločnosťou udelená Copleyova medaila.
Majstrovstvá sveta vo futbale 2010 – Skupina E

Zápasy Skupiny E Majstrovstiev sveta vo futbale 2010 sa budú hrať od 14. do 24. júna na šiestich štadiónoch. V Skupine E sú štyri tímy: (3),  (26),  (43) a  (11). V zátvorke je umiestnenie v rebríčku FIFA.
Víťaz skupiny sa stretne s druhým zo Skupiny F, a druhý zo skupiny sa stretne s víťazom Skupiny F.
Eurolot

Eurolot S.A. (predtým EuroLOT) bola letecká spoločnosť so sídlom vo Varšave v Poľsku. Bola stopercentnou dcérskou spoločnosťou LOT Polish Airlines. Zabezpečovala pravidelné aj charterové regionálne lety (vrátane liniek do Popradu). Jej hlavná základňa bola na Letisku Fryderyka Chopina vo Varšave. 
Flotila.
V novembri 2014 flotila Eurolotu pozostávala z nasledujúcich lietadiel s priemerným vekom 2,3 roka:
SEAT Córdoba

SEAT Córdoba je automobil nižšej strednej triedy, ktorý od roku 1993 do roku 2002 vyrábala španielska automobilka SEAT. Je to sedan, kombi a kupé odvodené od typu SEAT Ibiza.
Prvá generácia.
Sedan prvej generácie bol predstavený v lete 1993. Dizajn navrhol Giorgetto Giugiaro. Od roku 1996 sa predávali aj verzie kombi a kupé. Kupé sa predávalo pod názvom Córdoba SX. Automobilka SEAT homologizovala tento typ pre preteky WRC. Na Córdobe bol založený aj sedan a kombi tretej generácie Volkswagenu Polo. V roku 1996 sa Córdoba predávala aj v Čine pod názvom Volkswagen City Golf a v Mexiku pod názvom Volkswagen Derby. V roku 2000 prešiel model faceliftom a prestalo sa vyrábať kupé.
Córdoba WRC.
Córdoba WRC bola prvýkrát do pretekov nasadená v roku 1998 na fínskej rallye. Továrenskými jazdcami boli Francúz Didier Auriol a Fíni Toni Gardermeister a Harri Rovanpera. Vozidlo nevyhralo ani jeden podnik, ale trikrát sa umiestnilo na stupňoch víťazov. V roku 1999 Gardermeister na Rallye Nový Zéland a Rovanpera na britskej rallye a o rok neskôr Auriol na Safari rallye. Projekt Córdoba WRC bol ukončený po sezóne 2000.
Druhá generácia.
Vyrábala sa od roku 2002 už iba v prevedení sedan. Dizajn bol zjednotený s treťou generáciou Ibizy. Po ukončení výroby sa druhá generácia vyrába stále v Mexiku.
SEAT Toledo

SEAT Toledo je automobil nižšej strednej triedy, ktorý vyrába od roku 1991 španielska automobilka SEAT. Momentálne skončila výroba jeho štvrtej generácie. V roku 1991 nahradil SEAT Malaga.
Tretia generácia nie je sedan ale MPV. Nahrádza ho tak Seat Exeo.
Prvá generácia.
Vyrába sa do roku 1999. Bol prvým SEATom pod koncernom Volkswagen. Vyrábal sa ako 5-dverový liftback na podvozku Volkswagenu Golf druhej generácie. V roku 1995 prešiel faceliftom.
Druhá generácia.
Vyrábala sa v rokoch 1999 až 2004. Oproti prvej generácii prešla výrazným vývojom. V rámci koncernu Volkswagen vypĺňal medzeru medzi vozmi Volkswagen Passat a Škoda Octavia. Bol kladne hodnotený vďaka širokej ponuke motorov a dobrému dielenskému spracovaniu. Dizajn navrhol Giorgetto Giugiaro. Tentokrát používal základ z Golfu štvrtej generácie. Z vozidla bol odvodený športovejší model SEAT León.
Tretia generácia.
Vyrába sa od roku 2004 ako 5-dverové MPV. Dizajn, ktorý vytvoril Walter de Silva, vychádza z MPV SEAT Altea. Na miesto sedanu zasadá na miesto Seat Exeo.
Štvrtá generácia.
Štvrtá generácia Toleda je sesterský model Škody Rapid (Európa).
Podlubie

Podlubie je exteriérová otvorená klenutá stĺpová chodba, alebo priestor v bezprostrednej blízkosti budovy, chránený pred poveternostnými vplyvmi prestrešením, alebo prečnievajúcim podlažím. Často je súčasťou námestí či mestských tried, kde umožňuje pohodlné využívanie občianskej vybavenosti, ktorá je v ňom zvyčajne situovaná.
Corbin Bleu

Corbin Bleu Reivers (* 21. február 1989, Brooklyn, New York, Spojené štáty), profesionálne známy ako Corbin Bleu, je americký herec, model, filmový producent a spevák-skladateľ. Preslávila ho rola Chada Danfortha vo filmoch "High School Musical".
Pachabo

Pachabo je hybridná metóda hodnotenia družstevných zápasov používaná EBU. Metóda vyžaduje kombinovať taktiku hodnotenia na Impy a zápasov BAM.
Hodnotenie pozostáva z dvoch elementov. Prvým je hodnotenie Board a match (BAM). Za víťazstvo s rozdielom väčším než 10 Total points (TP) družstvo získa 2 VP, za -10, 0, 10 TP 1 VP za prehru s väčším rozdielom než 10 získa 0 VP.
Druhý element sa určí z podielu total points oboch družstiev a rozdielu získaných TP.
Pre jednotlivé počty rozdaní sa výsledok vypočíta takto:
2 rozdania.
V banku je 7 VP: 4 VP za výhru rozdaní a 3 VP za total points, ktoré sa pridelia takto:
3 rozdania.
V banku je 10 VP: 6 VP za výhru rozdaní a 4 VP za TP:
4 rozdania.
V banku je 13 VP: 8 VP za výhru rozdaní a 5 VP za TP
5 rozdaní.
V banku je 16 VP: 10 VP za výhru rozdaní a 6 VP za TP
6 rozdaní.
V banku je 19 VP: 12 za výhru rozdaní a 7 za TP
Promótor (chémia)

Promótor (špan. promotor - budič) je látka aktivujúca katalyzátor. Používa sa v chémií, napr. pri reakcii dusíka s vodíkom za prítomnosti železa (katalyzátor) a oxidu hlinitého alebo horečnatého (promótor) a za vzniku amoniaku.
Zinho

Crizam César de Oliveira Filho (* 17. jún, 1967, Nova Iguaçu Brazília), známejší ako Zinho je bývalý brazílsky futbalista, ktorý je v súčasnosti trénerom Miami FC v USL First Division. 
Bol členom Brazílskeho mužstva, ktoré vyhralo Majstrovstvá sveta vo futbale 1994. V národnom drese odohral celkovo 57 zápasov. Od roku 2007 je trénerom Miami FC.
Ceny ATP

Ceny ATP Tour ("ATP Tour Awards") sú každoročné ocenenia pre najlepších hráčov na okruhu ATP Tour, najvyššej úrovne mužského svetového tenisu. Hráči sú hodnotení na základe dosiahnutých výsledkov v uplynulej sezóne. 
Najlepšie zlepšenie.
"Poznámka: V rokoch 1980 a 1984 nebola cena udelená."
Návrat roka.
"Poznámka: V roku 1980 a v rokoch 1984 – 1988 nebola cena udeľovaná."
Carl Friedrich August Alexander Crüger

Carl Friedrich August Alexander Crüger (* 26. február 1813, Fürstenberg, Nemecko - † 21. máj 1885, Hamburg, Nemecko) - bol menej známy nemecký entomológ, ktorý sa špecializoval prevažne na rad motýľov = (Lepidoptera). Je známy ako autor, ktorý opísal rod Luehdorfia.
Jeho zbierka motýľov z územia celého sveta sa nachádza v Biozentrum Grindel und Zoologisches Museum.
Zrkadlová symetria

Zrkadlová symetria môže byť:
Yvonne Vavrová

PhDr., Mgr. art. Yvonne Vavrová PhD. (* 11. júl 1959, Bratislava) je slovenská režisérka, scenáristka, kameramanka, fotografka a grafička, vysokoškolská pedagogička
Životopis.
Yvonne Vavrová je absolventkou filmovej a televíznej fakulty AMU v Prahe, odbor hraná filmová a televízna réžia. Je režisérkou a scenáristkou viac ako 70 autorských dokumentárnych filmov, z ktorých najznámejšie sú Prosperita Made In JAPAN, Variácie, Na konci je život.
V roku 1994 bola ocenená PRIX ITALIA v talianskom Turíne za réžiu absurdnej drámy "Ionesco Kráľ umiera". V roku 2002 v americkom Chicagu jej udelili orvú cenu v kategórii detský program za poviedku "Natalka". Dokumentárny film o postavení žien na Slovensku "Po meči a po praslici" bol ocenený prvou cenou Centra nezávislej žurnalistiky a Svetovou bankou v roku 2002. Jej filmy sa úspešne premietajú v zahraničí (Česko, Japonsko, Kanada) a boli ocenené viacerými cenami (Cena Českého literárneho fondu, Prix Jeunesse vo francúzskom Cannes a mnohé ďalšie.)
Režisérka sa vyznačuje vzťahom k filozofickým témam ako v hranej tak aj v dokumentárnej tvorbe. (napr. dokumenty "Televízia, ktorá zabíja, Kráľ je nahý, Sluhovia obrazov, Strach, Popcornová kultúra, Žila som na ulici, Tabu a média alebo hrané filmy Kráľ umiera, Prstene pre dámu, Mário, zapískaj!" a ďalšie). V Nitrianskom Divadle Andreja Bagara režijne naštudovala hru Per Olov Enquista "Obrázkari" o slávnej švédskej spisovateľke Selma Lagerlöfovej. Hra bola nominovaná do širšieho výberu nominovaných hier za Objav sezóny a za herecké výkony v hlavných úlohách na festivale Divadelná Nitra. Hru "Obrázkari" uviedlo pražské Divadlo Bez zábradlí na festivale slovenských divadiel aj za prítomnosti autora P. O. Enquista.
Tvorba.
Dokumentárne filmy.
Vytvorila viac ako 80 dokumentov
Vápenka

Vápenka môže byť:
Leónidas II.

Leónidas II. () bol kráľ Sparty od roku 254 pred Kr. do roku 235 pred Kr. Pochádzal z kráľovského rodu Agiovcov. Jeho spolukráľmi z kráľovskeho rodu Eurypontovcov boli Eudamidas II. (275 – 245 pred Kr.), Agis IV. (245 – 241 pred Kr.) a Eudamidas III. (241 – 228 pred Kr.).
Po smrti mladého kráľa Area II., ktorému bol poručníkom, sa Leónidas II. ako jeho jediný príbuzný z kráľovského rodu Agiovcov stal jeho nástupcom, aj napriek tomu, že bol synom zradcu Kleonyma a svoju mladosť prežil v zahraničí. Návyky, ktoré si priniesol hlavne zo Seleukovskej ríše sa už veľmi neodlišovali od života v Sparte. Sparta sa zmenila a tento proces prebiehal už dlhšie. Striktné dodržiavanie Lykurgovych zákonov boli už minulosťou. Majetková diferenciácia sa začala v Sparte neskôr ako v iných gréckych štátoch, ale jej priebeh bol v Sparte rýchlejší a bolestivejší. Bohatstvo sa sústredilo v rukách neveľkého počtu ľudí. Obyvateľov považovaných za pravých Sparťanov podľa slov historika Plutarcha ostalo len sedemsto a tých čo vlastnili pôdu a mali dedičný majetok len asi sto.
V roku 245 pred Kr. sa Leónidovým spolukráľom z rodu Eurypontovcov stal Agis IV., ktorý si zaumienil pomery radikálne zmeniť. Zavrhoval bohatstvo a prepych a idealizoval staré Lykurgove zriadenie. Reformy, ktoré sa snažil uviesť do života sa však stretli s odporom konzervatívcov na čele s eformi a kráľom Leónidom. Keď došlo na hlasovanie väčšinou jedného hlasu vyhrali odporcovia reformy. Agis sa ale nevzdal, pomocou svojho váženého strýka efora Lysandra si zaobstaral prekvapujúci "dôkaz", že podľa odhalenia Delfskej veštiarne kráľ Leónidas nebol Sparťan, ale synom nejakého macedónskeho vojaka a barbarskej ženy. Dosiahol, že sa efori museli vzdať úradu a kráľ Leónidas trónu. Po týchto opatreniach gerúzia zákon schválila, ale nie v plnom znení a rozsahu. Agis sa musel uspokojiť s rozhodnutím o zrušení dlhov a ako napísal historik Plutarchos "I znesené boli na agoru úpisy dané dlžníkmi, všetky zložené na jednu hromadu a spálené."
Leónidas na to opustil v sprievode svojej dcéry Chilonis Spartu a zať Kleombrotos sa stal jeho nástupcom. Spolukráľ Agis na požiadanie vodcu Achájskeho spolku Aráta (ku čomu ich zaväzovala spojenecká zmluva) musel odísť pomôcť v bojoch proti Aitólčanom. Počas jeho neprítomnosti sa odporcom reformy podarilo znovu dosadiť na trón Leónida. Po návrate z vojenskej výpravy kráľa Agida odvliekli do väzenia a po rozhodnutí nových eforov popravili.
V roku 235 pred Kr. kráľ Leónidas zomrel a spartský trón obsadil jeho syn Kleomenes, ktorý sa oženil s vdovou 
Agiatis po kráľovi Agidovi.
Jorge Burruchaga

Jorge Luis Burruchaga (* 9. október 1962, Gualeguay, Entre Ríos) je bývalý argentínsky profesionálny futbalista a v súčasnosti futbalový tréner. Hrával ako útočný stredopoliar a útočník. Preslávil sa strelením víťazného gólu vo finále Majstrovstiev sveta 1986.
Kariéra.
Burruchaga bol členom tímu, ktorý vyhral Majstrovstvá sveta vo futbale 1986, pričom v zápase finále proti Nemecku strelil víťazný gól na 3:2. Odohral tiež všetky zápasy za Argentínu na Majstrovstvách sveta 1990. Spolu v národnom drese nastúpil v 59 zápasoch, v ktorých strelil 13 gólov.
V drese Independiente vyhral argentínsku ligu v roku 1983 a Copa Libertadores (najlepší strelec so 6 gólmi) a Interkontinentálny pohár v roku 1984.
V roku 1985 sa rozhodol prestúpiť do Európy, konkrétne do francúzskeho klubu FC Nantes. Neskôr hrával za US Valenciennes-Anzin. Počas jeho pôsobenia vo Francúzsku dostal zákaz činnosti na dva roky, pre pasívnu korupciu. V roku 1995 sa vrátil do argentínskeho klubu Independiente.
Burruchaga bol trénerom Arsenal de Sarandí od roku 2002, kedy klub postúpil do najvyššej súťaže a počas jeho pôsobenia sa dokázal vyhnúť zostupu. Pred sezónou 2005/06 podpísal zmluvu s Estudiantes de La Plata, kde bol trénerom do mája 2006, kedy sa opäť vrátil do Independiente, tentokrát však ako tréner. Tu skončil v apríli 2007, neskôr trénoval Banfield a znovu Arsenal de Sarandí.
Giuseppe Bergomi

Giuseppe Bergomi (* 22. december 1963, Miláno, Taliansko) je bývalý taliansky futbalista, ktorý odohral celú svoju kariéru za jeden klub - Inter Miláno. Bol kľúčovou súčasťou tímu Talianska v 80. a 90. rokoch. Mal prezývky "Lo zio" (strýko) pre jeho výzor (fúzy), ktoré má už od svojich 18-rokoch, kedy nastúpil na Majstrovstvá sveta 1982 a "Il Capitano" (kapitán).
Bergomi debutoval za Inter v sezóne 1980/81 vo veku 17 rokov. Celkovo odohral za tento klub 19 sezón. Počas tohto obdobia vyhral "scudetto" raz a to v roku 1989 a trikrát vyhral Pohár UEFA.
Gravissimum Educationis

Gravissimum Educationis (Deklarácia o kresťanskej výchove) je dokument Druhého Vatikánskeho koncilu vyhlásený 28. októbra 1965 pápežom Pavlom VI. Prijatý bol v pomere 2 290 ku 35 hlasom.
Názov v latinčine znamená „Význam vzdelávania“ a čerpá z prvej línie vyhlásenia ako je zvykom u katolíckej cirkvi.
Dokument často odkazuje na encykliku pápeža Pia XI. "Divini Illius Magistri".
Majstrovstvá sveta vo futbale 1998 – Finále

Na Majstrovstvách sveta 1998 sa konalo finále 12. júla a stretli sa v ňom a domáce . Hralo sa na štadióne Stade de France v Saint-Denis v Paríži. Zápas skončil 3-0 pre Francúzsko, čím sa stalo siedmou krajinou na svete, ktorá získala titul Majstrov sveta.
Vladimír Labant

Vladimír Labant (* 8. jún 1974, Čadca) je bývalý slovenský futbalový reprezentant. Hrával na pozícii ľavého krajného obrancu a bol známy pre jeho technické schopnosti ľavačkou.
Kariéra.
S futbalom začínal v Žiline, konkrétne v mestskej časti Závodie. Pochádzal z futbalovej rodiny, jeho otec bol tiež futbalistom a brat Branislav je bývalý reprezentant. V drese Žiliny sa v doraste prebojoval do finále dorasteneckého finále ČSSR, kde však klub podľahol po pokutových kopoch Baníku Ostrava. V tomto veku bol aj reprezentantom v mládežníckych kategóriách. Ďalej hrával za Banskú Bystricu, kde dvakrát hosťoval. a 1. FC Košice. V roku 1997 prestúpil do českej ligy, konkrétne do Slavie Praha. Tu odohral dve sezóny, aby po nich prestúpil za 3 milióny Kč do tímu českého majstra a rivala Sparty Praha. Na jeseň 1999 v zápase derby medzi Slaviou a Spartou sa Labant po zrážke so spoluhráčom Petrom Gabrielom vážne zranil a mimo hry bol približne jeden rok. V drese Sparty sa však dostal do hlavnej časti Ligy majstrov. Stal sa najvýraznejším Slovákom v histórii tejto súťaže, ako aj prvým slovenským strelcom (celkovo odohral v Lige majstrov 29 zápasov v ktorých strelil 5 gólov). Pamätné sú predovšetkým jeho zápasy proti Realu Madrid či Spartaku Moskva.
V januári 2002 prestúpil za milión libier do anglického klubu West Ham United. Stal sa tak štvrtým Slovákom v Premier League. Počas jeho prvej sezóny odohral v jarnej časti v lige 12 zápasov, West Ham však zostúpil do druhej ligy. Počas sezóny 2002/03 sa zranil odohral len jeden zápas a neskôr sa už v zostave West Hamu nepresadil. V decembri 2002 sa tak dohodol na návrate do Sparty, formou hosťovania z West Hamu. O rok neskôr už podpísal zmluvu so Spartou a stal sa jej kmeňovým hráčom. Slovenský reprezentant však mal opäť smolu na zranenia, v apríli 2004 utrpel zranenie kolenných väzov. Na trávnik sa vrátil až 22. septembra 2004, keď odohral zápas v drese B tímu Sparty, v tomto zápase strelil jediný gól. Za A tím odohral ligový zápas po zranení až 21. novembra.
Na začiatku roku 2005 sa stal hráčom rakúskeho klubu Nordea Admira Mödling, kam putoval na základe polročného hosťovania. V tíme najvyššej rakúskej ligy sa tak stal spoluhráčom Tomáša Oravca. 1. júna 2005 podpísal ročnú zmluvu s rakúskym majstrom Rapid Viedeň.
V januári 2006 sa dohodol na ukončení pôsobenia v Rapide Viedeň, smerovať mohol naspäť do MŠK Žilina. Nakoniec sa ale stal hráčom Spartaka Trnava, kde svoju futbalovú kariéru aj ukončil.
V drese národného mužstva debutoval v marci 1999 v zápase kvalifikácie proti Rumunsku. V odvetnom zápase v Bratislave strelil svoj prvý reprezentačný gól (z pokutového kopu), Slovensko však prehralo 1:5. Svoj druhý gól v reprezentácií strelil v zápase proti Azerbajdžanu, ktorý skončil 1:0. Odohral aj ďalšie zápasy Slovenska v kvalifikáciách na Euro 2000, MS 2002 a na Euro 2004. Celkovo odohral v reprezentácií 27 zápasov, v ktorých strelil dva góly.
Po ukončení svojej aktívnej kariéry pokračuje ako tréner juniorov MŠK Žilina.
Stephen Cook

Stephen Arthur Cook (* 14. december 1939, Buffalo, New York, USA) je americký informatik a matematik v súčasnosti pôsobiaci v Kanade. Je známy predovšetkým vďaka svojej práci v oblasti výpočtovej zložitosti a teórie zložitosti dôkazov (pri automatickom dokazovaní viet). V roku 1971 v článku "The Complexity of Theorem Proving Procedures" sformalizoval pojem NP-úplnosti a ukázal, že problém splniteľnosti logickej formuly je NP-úplný. V tomto článku tiež prišiel s jedným z najvýznamnejších dosiaľ otvorených problémov v teoretickej informatike - P verzus NP problémom. V roku 1982 dostal najmä vďaka tejto práci Turingovu cenu.
John Cocke

John Cocke (* 30. máj 1925, Charlotte, Severná Karolína, USA - † 16. júl 2002, Valhalla, New York) bol americký informatik. 
Je známy najmä svojou prácou v oblasti architektúry počítačov a optimalizácie kompilátorov. Je považovaný za pôvodcu RISC architektúry procesorov (s redukovanou inštrukčnou sadou). Je tiež jedným zo spoluobjaviteľov Cockeovho-Youngerovho-Kasamiho algoritmu (bežne známeho ako CYK algoritmus) na určovanie príslušnosti znakového reťazca do jazyka generovaného danou bezkontextovou gramatikou. V roku 1987 dostal Turingovu cenu.
Fernando Corbató

Fernando José Corbató (* 1. júl 1926, Oakland, Kalifornia, USA† 12. júl 2019, Newburyport, Massachusetts) bol americký informatik španielskeho pôvodu. 
Je známy predovšetkým vďaka svojej práci na vývoji operačných systémov so zdieľaním času. V roku 1990 dostal Turingovu cenu.
Poradca podnikateľa

Poradca podnikateľa, spol. s. r. o. je slovenská firma, zaoberajúca sa problematikou daní a účtovníctva, miezd a personalistiky, verejnej správy i firemnej bezpečnosti. Bola založená Maximiliánom Málikom v roku 1990 v Žiline a postupne sa stala partnerom štátnych inštitúcií, verejného i súkromného sektora. Pôsobí na slovenskom aj českom trhu a časť obsahu na portáloch má voľne dostupný.
Prvú tlačenú publikáciu pod značkou PP vydali v roku 1990 a postupne vznikali tematické portály na internete. V ponuke sú tiež podcasty.
Vyhynutie (biológia)

Vyhynutie (iné názvy: vymretie, zánik, zaniknutie, extinkcia, nedokonavý vid hynutie, vymieranie, zanikanie) je skončenie existencie všetkých jedincov určitého druhu, poprípade iného taxónu (radu, čeľade…) od (vrátane) poddruhu vyššie. Slovom extinkcia sa v užšom zmysle označuje len vyhynutie druhov.
Vyhynutie môže byť lokálne (na území určitého biotopu, kontinentu a pod.) alebo celosvetové. Druh (taxón) sa považuje za vyhynutý, ak nebol jeho živý jedinec pozorovaný minimálne 50 rokov, podľa iných definícií počas jedného svojho životného cyklu. V kategórii ohrozenia taxónov podľa Medzinárodnej únie na ochranu prírody a prírodných zdrojov (IUCN) má vyhynutý druh skratku EX (z angl. "extinct").
V histórii Zeme vyhynulo viac než 99,9 % všetkých druhov, preto vyhynutie možno považovať za prirodzený proces vývoja planéty. Každých milión rokov vyhynie približne 9 % všetkých druhov. Rýchlosť vymierania však v skutočnosti nie je rovnomerná, v určitých obdobiach bolo tempo vyhynutia prudko zvýšené. Najväčšie známe vyhynutie v histórii Zeme nastalo pred 245 – 250 miliónmi rokov a je známe aj ako veľké permské vymieranie. Vyhynutie sa niekedy ťažko rozoznáva od postupnej premeny jedného druhu na iný. Vyhynutím sú viac ohrozené endemické druhy s úzkou ekologickou valenciou ako druhy celosvetovo rozšírené.
Od úplného vyhynutia sa odlišuje vyhynutie v prirodzenom prostredí (skratka EW, extinct in the wild), čo je typ vyhynutia pri ktorom druh už neprežíva vo svojom prirodzenom prostredí, len v človekom vytvorených prostrediach, napríklad v zoologických a botanických záhradách.
Príčiny vyhynutia.
Medzi možné príčiny vymierania organizmov patria:
Množstvo druhov, ktorých vyhynutie spôsobil človek svojou činnosťou, je stále sporné. Napríklad vyhynutie veľkých cicavcov v období pred 40 000 rokmi až 10 000 rokmi sa pripisuje ľudskej činnosti, ale podľa niektorých štúdií mala väčší význam napríklad vtedajšia zmena klímy. Iné štúdie považujú človeka za príčinu jedného z najväčších vyhynutí v histórii Zeme, porovnateľnú napríklad s takými veľkými vyhynutiami ako známe vyhynutie druhov na rozhraní druhohory-treťohory.
Faith (album The Cure)

Faith je tretí album skupiny The Cure. Obal albumu ilustroval Porl Thompson.
Pieseň Carnage Visors je soundtrackom k rovnomennému filmu Rica Gallupa (starší brat Simona Gallupa). Názov má reprezentovať opačný význam, ako "ružové okuliare". Skupina tento film púšťala na koncertoch (k albumu) pred svojim vystúpením, namiesto predkapely.
Piesne.
Bonus na kazete
Bonusový disk (Deluxe CD).
Prvý disk obsahuje okrem základných 8 piesní aj Carnage Visors ako deviatu skladbu.
Elysia chlorotica

Elysia chlorotica je slimák, ktorý prelomil hranicu medzi rastlinami a živočíchmi tak, ako sme ju dosiaľ poznali. Našli ho na pobreží Atlantického oceánu (Kanada a USA).
Malé slimáky sú hnedé s červenými škvrnami. Postupne ale ozelenejú vďaka chlorofylu získanému tzv. „kleptoplastiou“ (odňatím kompletných chloroplastov pôvodnému hostiteľovi) zo zelených rias tvoriacich ich potravu. Chloroplasty totiž nestrávia, ale oddelia od ostatnej potravy a nepoškodené presunú do svojich buniek.
Hoci slimáky nedokážu vytvárať nové chloroplasty, dokážu už získané udržať funkčné až 10 mesiacov a v prípade nedostatku potravy prežiť len z chloroplastami syntetizovaného cukru. Slimák sa takto môže živiť jedením rias alebo fotosyntézou.
Znaky rastlín aj živočíchov nesú aj zástupcovia euglén ("Euglenophyta") napr. "Euglena Viridis", ale tie sú len jednobunkové.
Tritikale

Tritikale (iné názvy: triticale; bohemizmy: "tritikále", "žitovec"; lat. "Triticosecale" alebo "x Triticosecale" alebo "x Triticale") je hybrid pšenice (Triticum") a raže ("Secale), ktorý bol prvýkrát vyšľachtený koncom 19. storočia v Škótsku a Švédsku. Komerčne dostupná je odroda triticale z druhej generácie hybridu, ktorá je krížencom jej dvoch primárnych druhov. 
V súčasnosti dochádza k rozvoju pestovania tohoto kultivaru, ktorý významne prebral znaky svojich pôvodných, rodičovských druhov. V odrode triticale sú kombinované vlastnosti vysokej úrodnosti s kvalitou pšenice a toleranciou voči kvalite pôdy, či odolnosti voči chorobám, ktorú si tento hybrid prevzal od raže. 
Odroda triticale môže byť významnou zložkou v krmív hospodárskych zvierat, no sú z nej vyrábané aj niektoré potravinárske produkty zdravej výživy, môže byť aj súčasťou cereálnych potravín.
Titanic (film z roku 1997)

Titanic je americký katastroficko-romantický film o potápaní lode Titanic, ktorý režíroval, napísal, spoluprodukoval a na strihu ktorého spolupracoval James Cameron. V hlavných úlohách sú obsadení Leonardo DiCaprio ako Jack Dawson a Kate Winsletová ako Rose Dewittová Bukaterová, dvaja členovia rozdielnych spoločenských tried, ktorí sa do seba zamilujú počas nešťastnej plavby na palube novej lode. Hlavné postavy a ústredný milostný príbeh sú vymyslené, napísané podľa Beatrice Wood, potom sú tu aj postavy (ako napríklad členovia posádky lode alebo pasažieri) ktoré sú do deja zasadené podľa historických údajov. Gloria Stuartová hrá starú Rose, ktorá rozpráva celý príbeh, pôvodne rozprávaný Beatrice Wood.
Produkcia filmu začala v roku 1995, kedy Cameron začal s natáčaním ozajstného vraku RMS Titanic. Vymyslel milostný príbeh tak, aby primäl divákov vžiť sa do tragédie zo života. Nakrúcanie sa konalo na palube lode Akademik Mstislav Keldyš – ktorá pomáhala Cameronovi v nakrúcaní ozajstného vraku – pre moderné scény a rekonštrukciu lode bola postavená v Playas de Rosarito v Baja California, Mexiko. Cameron taktiež použil zmenšeniny a počítačovú grafiku, aby znovu vytvoril potápanie. "Titanic" sa v tom čase stal najdrahším filmom v histórii, pričom jeho rozpočet bol približne 200 miliónov USD s financovaním od Paramount Pictures a 20th Century Fox.
Film mal byť pôvodne uvedený do kín 2. júla 1997, ale postprodukčné oneskorenie posunulo uvedenie filmu na 19. december 1997, do slovenských kín bol uvedený 5. februára 1998. Film sa stal obrovským úspechom ako na poli kritiky, tak aj komercie a vyhral jedenásť Oscarov, vrátane najlepšieho filmu. Stal sa najziskovejším filmom všetkých čias s celosvetovými príjmami viac ako 2 miliardy USD.
Trofeje NHL

National Hockey League každoročne udeľuje trofeje pre hráčov a kluby. Najstaršia a najcennejšia trofej je Stanley Cup, ktorá bola prvýkrát udelená v roku 1893. Momentálne sa udeľuje 22 trofejí z toho sú 4 tímové a 17 pre jednotlivcov.
Dejiny.
Prvá udelená trofej bola O’Brien Trophy v roku 1910, ktorú používala National Hockey Association do roku 1918, keď ju prebrala National Hockey League. Udeľovala sa víťazovi play-off až do roku 1924, keď ju vystriedala Prince of Wales Trophy. V roku 1926 sa oficiálne začal používať Stanley Cup. 
Prince of Wales Trophy sa udeľuje pre víťaza východnej konferencie. Pre západnú konferenciu sa udeľuje Clarence Sutherland Campbell Bowl. Najmladšou klubovou trofejou je President’s Trophy, udeľovaná pre najlepší klub v základnej časti. 
Prvá inviduálna trofej bola Hart Memorial Trophy, pre najužitočnejšieho hráča ktorá vznikla v roku 1924. O rok vznikla trofej Lady Byng Memorial Trophy pre najslušnejšieho hráča. V roku 1927 vznikla Vezina Trophy pre najlepšieho brankára. V roku 1965 bola prvýkrát udelená trofej v play-off Conn Smythe Trophy pre najužitočnejšieho hráča. Posledná udelená trofej je NHL Lifetime Achievement Award.
Aspirácia (medicína)

Aspirácia je vdýchnutie cudzích telies a patrí k pomerne častým a nebezpečným príhodám.
Pri aspirácií vnikne náhle záchvat kašľa, dýchavica (dyspnoe), stridor, a pri vážnej poruche dýchania dochádza k rozvoju cyanózy a až k smrti udusením. 
Niektoré cudzie telesá je možné odstrániť len bronchoskopiou.
Afektívny záchvat

Afektívny záchvat je porucha vedomia, ktorá vzniká rozčúlením, v hneve, pri plači ako neprimeraná reakcia na konfliktnú situáciu, na bolesť, strach, hnev a pod. Vyskytuje sa u detí do troch rokov. 
Etiológia.
Záchvat sa začne krikom, plačom, ktorý sa spája s rýchlymi, hlbokými vdychmi a pomalými výdychmi, niekedy až na niekoľko sekúnd zastaveným dýchaním. Dieťa nemôže chytiť dych, omodráva a upadá do bezvedomia. Ak sa nechytí, náhle padne na zem. Záchvat trvá len niekoľko minút, končí nadýchnutím sa dieťaťa a dieťa znova plače a kričí.
Terapia.
Záchvat je možné prerušiť miernou negatívnou stimuláciou.
Horná roveň

Horná roveň môže byť:
Horná Roveň je miestna časť obce Štiavnické Bane v okrese Banská Štiavnica.
Stream

Stream môže byť:
Robin Milner

Arthur John Robin Gorell Milner (* 13. január 1934, Plymouth, Spojené kráľovstvo – † 20. marec 2010, Cambridge) bol britský informatik. Je autorom LCF "(Logic for Computable Functions)" - jedného z prvých nástrojov na automatické dokazovanie viet. Pre potreby LCF vyvinul programovací jazyk ML. Pracoval tiež v oblasti konkurentných systémov, kde vyvinul teoretické metódy ich analýzy: CCS "(calculus of communicating systems - kalkul komunikujúcich systémov)" a jeho nasledovníka - tzv. π-kalkul. V roku 1991 dostal Turingovu cenu.
Kleombrotos II.

Kleombrotos II. () bol kráľ Sparty od roku 244 pred Kr. do roku 243 pred Kr. Kráľom bol zvolený v rodinnej línii rodu Agiovcov, ale jeho presný rodinný pôvod nie je známy. Jeho spolukráľom z rodu Eurypontovcov bol Agis IV. (245 – 241 pred Kr.).
Kráľom sa stal po nedobrovoľnom odchode svojho predchodcu Leónida II. do exilu, ktorý bol odporcom zavádzania reforiem navrhovaných jeho spolukráľom Agidom a jeho prívržencami. Kleobrotos bol ženatý s Chilonis, dcérou kráľa Leónida. Mal s ňou dvoch synov, Agésipola a Kleomena.
Obdobie jeho vlády v Sparte bolo poznačené vnútornou krízou, ktorá už začala dávnejšie. Ako napísal historik Plutarchos: "„bohatstvo sa sústredilo v rukách neveľkého počtu ľudí a štát postihla chudoba. Pravých Lakedaimončanov nebolo napokon viac ako sedemsto a z tých azda len asi sto vlastnilo pôdu a dedičný majetok. Ostatný ľud sedel v obci nečinne, v biede a necti bokom, len neochotne a bez záujmu odrážal vojny nanútené nepriateľmi, a neustále číhal na príležitosť, ako urobiť zmenu a prevrat v terajších pomeroch.“" Na túto zmenu sa napokon odhodlal spolukráľ Agis zavedením reforiem, ktoré by obnovili staré Lykúrgovo zriadenie. Po veľkom úsilí aj napriek tvrdej opozícii (aj s intrigami) sa mu podarilo pomocou strýka Lysandra zosadiť eforov a kráľa Leonida. Kleombrota Leónidovho zaťa, ktorý bol jeho sympatizantom presvedčil, aby zaujal miesto kráľa.
Kráľ Leónidas v sprievode svojej dcéry odišiel do vyhnanstva a Agidovi sa podarilo v prvej fáze reforiem presadiť zákon o zrušení dlhov. K druhej fáze reformy sa už nedostal. Na žiadosť Aráta, vodcu Achájskeho spolku o pomoc proti Aitólčanom jeho žiadosti vyhovel a odišiel s vojskom. Počas jeho neprítomnosti skončilo funkčné obdobie eforov a odporcovia reformy s pomocou novozvolených eforov opäť dosadili na trón Leónida. Kleombrotos sa po týchto udalostiach ukryl v Poseidónovom chráme na myse Tainaros.
Znovuzvolený kráľ Leónidas sa ho rozhodol potrestať smrťou, ale na naliehanie a prosby svojej dcéry Chilonis od svojho zámeru upustil. Kleonbrota odsúdili na vyhnanstvo a Chilonis ho s dvoma deťmi sprevádzala.
Hideie Ukita

 Hideie Ukita (; * 1573 – † 17. december 1655) bol daimjó provincií Bizen a Mimasaka (súčasná prefektúra Okajama) a člen Rady piatich starších založenej Hidejošim Tojotomim. Bol synom Naoieho Ukitu, oženil sa s Gohime, dcérou Tošiieho Maedu. Pretože v bitke pri Sekigahare bojoval proti Iejasuovi Tokugawovi, bol poslaný do exilu do ostrovného väzenia Hačidžódžima kde aj zomrel.
Výstup na výslnie.
Otec Hideiea, Naoie - daimjó provincie Bizen, bol spočiatku proti, no neskôr sa pridal na stranu Nobunagu Odu a Hidejošiho Tojotomiho. Naoie zomrel v roku 1581 a v roku 1582 sa Hideie stal hlavou klanu Ukita. Keďže Hideie bol ešte malý, bol to jeho strýko Tadaie, ktorý zastával úlohu vodcu armády Ukita (pod Hidejošim Tojotomim) počas obliehania hradu Takamacu v Biččú v roku 1582. Nobunaga bol zavraždený v tomto roku, no obliehanie hradu pokračovalo ešte ďalšie dva dni až do jeho pádu. Hidejoši sa hnal späť do Kjóta, nechajúc na starosti klanu Ukita provincie Bizen, Mimasaka a novo nadobudnuté časti provincie Biččú. Ukitovia mali tiež dávať pozor na Terumotoho Móriho na západe.
V roku 1586 sa Hideie oženil s Hidejošiho adoptovanou dcérou Gohime. (Bola adoptovaná Hidejošim od Tošiiea Maedu.)
Hideie sa pripojil k Hidejošiho vojnovým ťaženiam na Šikoku(1585), Kjušú(1586) a k obliehaniu hradu Odawara (1590). Po zjednotení Japonska pod vládou Hidejošiho, sa Hideie pripojil k ťaženiu do Kóree a vrátil sa v roku 1598 by slúžil Hidejošimu ako jeden z piatich poradcov, spolu s Tošiiem Maedom, Kagekacuom Uesugim, Terumotom Mórim a Iejasuom Tokugawom.
Bitka pri Sekigahare.
Hidejoši zomrel v roku 1598 zanechajúc ako následníka svojho päťročného syna Hidejoriho a Iejasua Tokugawu chystajúceho sa prevziať moc. Hideie prispel 17 000 mužmi do Tojotomiho armády v bitke pri Sekigahare, no boli porazení potom, ako niektorí z ich „spojencov“ prebehli na stranu Tokugawu. Jedným z tých prebehlíkov bol Hideaki Kobajakawa, ktorý dostal ako vojnovú korisť hrad Okajama a okolité územie.
Hideie utiekol v zmätku, ktorý vznikol na vojnovom poli, ale neskôr bol nájdený a poslaný do vyhnanstva na ostrov Hačidžódžima spolu s niekoľkými svojimi priaznivcami, včítane jeho dvoch synov a svojej sestry. Jeho manželka hľadala útočisko pri klane Maeda a mohla odtiaľ udržiavať korešpondenciu a posielať dary (ryžu, sake, oblečenie) svojmu manželovi a synom.
Hideie nakoniec prežil svoju manželku a všetkých samurajov z obdobia Sengoku. Bolo mu ponúknuté podmienené odpustenie po smrti Iejasua, ale odmietol a nikdy sa nevrátil na pevninu. Jeho manželka zomrela, Tojotomi bol porazený a nebolo tam miesto, kde by sa vrátil, jeho synovia splodili deti na Hačidžo a šógunát mali zdediť členovia klanu Tokugawa.
Neexistujú žiadne dôkazy, žeby Hideie splodil ďalšie deti sám, no veľa z potomkom jeho synov sa vrátilo na hlavné územie Japonska po udelení plnej milosti na konci éry Tokugawov.
Národný park Morne Trois Pitons

Národný park Morne Trois Pitons je chránené územie v štáte Dominika. Národným parkom bolo územie vyhlásené v júli 1975 a v roku 1997 bol park zapísaný do zoznamu Svetového dedičstva UNESCO ako jediné v Dominike. Park je pomenovaný po druhej najvyššej hore ostrova, sopke "Morne Trois Pitons" (), čo doslova znamená hora troch vrcholov. Väčšinu územia pokrýva bujný prírodný tropický les. Park je známy pre značnú vulkanickú aktivitu. Údolie "Valley of Desolation" je miesto kde sa nachádzajú vriace bahná a malé gejzíry : fumarola Boiling Lake, Titou Gorge.
ITC

ITC (skratka z anglického "Instrumental Transcommunication" - inštrumentálna transkomunikácia) je podobne ako EVP (Electronic voice phenomenon) údajne existujúci fenomén, ktorý umožňuje pomocou eletronických prostriedkov zaznamenať odkazy mŕtvych ľudí z tzv. druhej strany.
Prvý údajný záznam hlasov zo záhrobia.
Termín transkomunikácia vznikol na začiatku šesťdesiatych rokov minulého storočia, v čase vzniku prvých magnetofónov. Prvýkrát sa „záznam“ podaril Friedrichovi Jurgensonovi v roku 1959, kedy úplnou náhodou nahral počas rádiového vysielania BBC nezvyčajné hlasy. Nahrávku si neskôr pustil a zistil, že hlasy sú na páske skutočne zaznamenané. Jurgenson vraj počul tajomné slová: "„Nie sme mŕtvi, ale žijeme… Sme živí, naša zem je…“" . Tento odkaz sa opakoval niekoľkokrát.
ITC - obrazy zo záhrobia.
Technológia, ktorej priekopníkom bol Dr. Claus Schreiber z Nemecka, spočíva v nahrávaní tzv. zrkadlovým systémom - nahrávacie zariadenie je namierené priamo na obrazové médium, v ktorom sa záznam naživo prehráva. Ľuďom sa vďaka tomuto fenoménu podarilo niekoľkokrát zachytiť údajné „obrazy zo záhrobia“. Schreiberovi sa v roku 1985 vraj podarilo pomocou ITC zachytiť videá a fotografie, na ktorých bol napr. vedec Albert Einstein, herečka Romy Schneider alebo Schreberoví rodinní príbuzní.
ITC vo filme.
ITC bolo hlavnou témou napr. mysteriózneho filmu Hlas mŕtvych (orig. „White Noise“) z roku 2005.
Damned Damned Damned

Damned Damned Damned je názov debutového albumu skupiny The Damned.
Skladby.
Všetky skladby, ak nie je uvedené inak, napísal Brian James.
Sicílske grófstvo

Sicílske grófstvo bol historický štátny útvar založený Normanmi na území Sicílskeho emirátu, ktoré dobyli. Grófstvo existovalo v rokoch 1071 až 1130, kedy sicílsky vládca Roger II. získal vojvodstvá Apúlia a Kalábria a takto spojené územie sa stalo základom novo-vzniknutého Sicílskeho kráľovstva.
Grófstvo sa začalo formovať počas dobývania Sicílskeho emirátu kresťanskými Normanmi v rokoch 1061 až 1091. Vytvoril ho Robert Guiscard v roku 1071 pre svojho mladšieho brata Rogera Bossu. Sám Guiscard však získal v roku 1056 od pápeža Mikuláša II. titul sicílskeho vojvodu ako výzvu k dobytiu Sicílie z rokov moslimov. V roku 1061 získal mesto Messina a o desať rokov neskôr padlo aj mesto Palermo, bývalé hlavné mesto emirátu a zároveň budúce hlavné mesto Sicílskeho grófstva. Guiscard prenechal Rogerovi plnú moc nad ostrovom a pre seba si nechal polovicu mesta Palermo, Messinu a Val Demone. Roger si mal ďalej moc nad ostrovom ponechať, pričom získal aj ďalšie dobyté územia, ktoré získal Róbert. Úplné získanie Sicílie bolo dokončené dobytím Nota vo februári 1091. Dobývanie Malty začalo v tom istom roku o niečo neskôr a bolo dokončené vyhnaním arabských miestodržiteľov o tridsať rokov neskôr (r. 1127)
Róbert Guiscard zanechal Rogera v nejasnom vzťahu voči Róbertovým nástupcom vo vojvodstve Apúlia a Kalábria. Počas vlády Rogera II. Sicílskeho a Viliama II., vojvodu z Kalábrie, vypukol medzi oboma normanskými vládcami konflikt. Vďaka pomoci pápeža Kalixta II. a výmenou za pomoc proti Jordanovi z Ariana (1121) sa rozhodol bezdetný Viliam prenechať Rogerovi všetky sicílske územia a zároveň ho vymenoval za svojho dediča. Po Viliamovej smrti v roku 1127 zdedil Roger aj pevninskú časť vojvodstva. O tri roky neskôr potom spojil všetky územia do jedného štátneho útvaru – Sicílskeho kráľovstva.
Peter Horváth

Peter Horváth alebo Péter Horváth môže byť:
Andrew Jao

Andrew Čchič' Jao (; ; ) (* 24. december 1946, Šanghaj, Čína) je čínsky informatik, ktorý je známy najmä vďaka tzv. Jaovmu princípu - dôležitému konceptu v teórii výpočtovej zložitosti. Zaoberá sa tiež kryptológiou. V roku 2000 dostal Turingovu cenu.
Národný park Vysoké Taury

Národný park Vysoké Taury () je národný park v Rakúsku, ktorý sa rozkladá na rozlohe v pohorí Vysoké Taury. Bol prvým národným parkom v Rakúsku a rozlohou je najväčší v Rakúsku, Alpách a strednej Európe.
Charakteristikou parku sú veľké ľadovcové plochy až , alpské lúky, vysoké štíty a rozsiahle smrekové a borovicové lesy. V parku sa nachádzajú aj najvyššie rakúske vrchy Großglockner () a Großvenediger (). Najväčší ľadovec je Pasterze, ktorý je dlhý s rozlohou .
Národný park Vysoké Taury je domovom tretiny druhov rastlín v Rakúsku a 10 000 druhov zvierat. 35% plochy parku tvoria pasienky. Viac ako 300 vrcholov sa nachádza vo výške nad 3000 metrov nad morom. V parku sa ďalej nachádza 342 ľadovcov sa rozkladá na celkovej ploche , 279 tokov a 57 ľadovcových, 26 vodopádov (nespočetné množstvo malých vodopádov) a 551 horských jazier v rozlohe od po .
Truman Capote

Truman Garcia Capote (rodným menom Truman Streckfus Persons; * 30. september 1924, New Orleans, Louisiana, USA† 25. august 1984, Los Angeles, Kalifornia) bol americký spisovateľ, herec a novinár. Väčšina jeho poviedok, románov, drám a literatúr faktu je známych, najmä romány "Raňajky u Tiffanyho" (1958) a "Chladnokrvne" (1965). Najmenej 20 filmov a televíznych drám bolo nakrútených na základe Capoteových diel.
Vyrastal v New Orleans, v rodine, kde sa jeho rodičia rozviedli. V roku 1933 sa presťahoval do New Yorku a v 1941 začal pracovať pre časopis "The New Yorker". Písať začal v roku 1945, keď napísal krátky príbeh "Miriam". O tri roky neskôr vydal svoj prvý román "Other Voices, Other Rooms". Bol vysoký iba 160 cm a bol homosexuál.
São Paulo FC

São Paulo Futebol Clube, obvykle nazývané São Paulo FC je tradičný futbalový klub z São Paulo. Bol založený 25. januára 1930 a znovu obnovený 16. decembra 1935. Má prezývku "Tricolor" (trojfarební). 
klub je najúspešnejším brazílskym futbalovým klubom, pričom vyhral viacero titulov na národnej aj na medzinárodnej úrovni. K úspechom patria tri tituly na Majstrovstvách sveta klubov, tri tituly v Pohári osloboditeľov a päť titulov brazílskej Série A. 
Domácim štadiónom je Cícero Pompeu de Toledo (prezývaný: "Morumbi") s kapacitou 80 000 divákov.
Lhasa de Sela

Lhasa de Sela, známa pod umeleckým menom Lhasa, (* 27. september 1972, Big Indian, New York, USA – † 1. január 2010, Montreal, Kanada) bola americká speváčka a skladateľka.
V detstve žila kočovným životom. Spolu s rodinou bývali v upravenom starom školskom autobuse s ktorým putovali po Mexiku a USA. Významnou sa stala v roku 1997 po tom, čo vydala svoj debutový album "La Llorona". V roku 2003 jej vyšiel ďalší album s názvom "The Living Road", v roku 2009 vydala svoj posledný album, "Lhasa". Na celom svete sa z týchto edícií predalo viac ako milión nosičov.
Lhasa de Sela zomrela 1. januára 2010 tesne pred polnocou. Bolo to 21 mesiacov po tom ako jej bola diagnostikovaná rakovina prsníka.
Národný park Comoé

Národný park Comoé je národný park v štáte Pobrežie Slonoviny. Národným parkom bolo územie vyhlásené v 1968 a v roku 1983 bol park zapísaný do zoznamu Svetového dedičstva UNESCO.
Park sa rozprestiera okolo rieky Comoé. Územie pokrýva tropický dažďový prales a pre svoju diverziu flóry bol zapísaný na zoznam Svetového dedičstva. Avšak pre pytliactvo, absenciu manažmentu a zvýšený chov dobytka bol v roku 2003 zaradený aj na zoznam svetového dedičstva v ohrození.
Vladimír Weiss (1939)

Vladimír Weiss (* 21. september 1939, Vrútky† 23. apríl 2018) bol česko-slovenský futbalista a najstarší z generácie Weissovcov. Na letných olympijských hrách v Tokiu získal s česko-slovenským národným mužstvom striebornú medailu.
Jeho syn Vladimír Weiss je slovenský futbalový tréner a bývalý futbalista. Trénoval národný futbalový tím Slovenska, s ktorým sa prebojoval na Majstrovstvá sveta vo futbale 2010.
Jeho vnuk Vladimír Weiss ml. je slovenský futbalista, ktorý hráva na poste záložníka. V súčasnosti je hráčom katarského Al Gharafe a taktiež hrá za národný futbalový tím Slovenska.
Frederick Brooks

Frederick Phillips Brooks (* 19. apríl 1931, Durham, Severná Karolína, USA† 17. november 2022) bol americký informatik, ktorý v roku 1999 dostal Turingovu cenu za významné príspevky v oblasti architektúry počítačov, operačných systémov a softvérového inžinierstva. 
Bol známy ako vedúci vývoja operačného systému OS/360 (v IBM), o ktorého vzniku napísal knihu "The Mythical Man-Month". Zaoberal sa tiež virtuálnou realitou a molekulárnou grafikou.
Manuel Blum

Manuel Blum (* 26. apríl 1938, Caracas, Venezuela) je venezuelský informatik židovského pôvodu v súčasnosti žijúci v USA. Je známy najmä vďaka svojej práci v oblasti základov teórie výpočtovej zložitosti (Blumove axiómy) a jej aplikácií v kryptológii a verifikácii programov. Za tento prínos dostal v roku 1995 Turingovu cenu.
Národný park Vápencové Alpy

Národný park Vápencové Alpy () je národný park v Rakúsku, ktorý sa rozkladá na rozlohe v pohorí Hornorakúske predhorie. Skladá sa z dvoch častí lesnej oblasti Reichraminger Hintergebirge a z horského masívu Sengsengebirge.
Dejiny.
Územie bolo osídlené už v dobe kamennej, čo dokazujú nálezy kamenných nástrojov z tohto obdobia (65 000 - 30 000 pred Kr.) v jaskyni Rameschhöhle.
V roku 1976 bola na tomto území zriadená rezervácia Sengsengebirge. V roku 1983, vznikali plány pre národný park v Reichraminger Hintergebirge. Národný park Vápencové Alpy sa začal plánovať v roku 1990. 21. júla 1997, začalo platiť nariadenie národného parku s rozlohou . Dňa 25. júla 1997 bol park otvorený a rovnakom roku dostal park označenie podľa IUCN ako kategória II. V 2001, bol národný park rozšírený na rozlohu 18 400 hektárov a v 2003 na súčasných . Od roku 2004 je Národný park Ramsarskou lokalitou a lokalitou Natura 2000.
Geológia.
Najvyšším vrcholom je hora Hoher Nock s výškou Štyri pätiny územia tvorí lesný porast s dominantným výskytom smreka, jedle a buka. V národnom parku sa nachádza viac ako nedotknutých tokov a 800 vodných zdrojov. V oblasti bolo objavených viac ako 70 jaskýň. Najväčší jaskynný systém v národnom parku je Klarahöhle, objavený v roku 2005. 
Fauna a Flóra.
V parku žije 30 druhov cicavcov, 80 hniezdiacich vtákov, 1 600 druhov motýľov a 1 000 kvitnúcich rastlín. V logu parku sa nachádza Orol skalný. Z viac ako 850 druhov rastlín v parku je 102 v Červenom zozname ohrozených rastlín v Hornom Rakúsku.
Raj Reddy

Dabbala Rajagopal Reddy (* 13. jún 1937, Katur, Ándhrapradéš, India), väčšinou známy ako Raj Reddy, je indický informatik žijúci v USA. Zaoberá sa predovšetkým výskumom v oblasti umelej inteligencie, za ktorý dostal v roku 1994, spoločne s Edwardom Feigenbaumom, Turingovu cenu.
James Gray

James Nicholas Gray (* 12. január 1944, San Francisco, Kalifornia, USA - † stratil sa na mori 28. januára 2007), známy aj ako Jim Gray, bol americký informatik. Zaoberal sa predovšetkým databázovými systémami a spracovaním transakcií. Za prácu v tejto oblasti dostal v roku 1998 Turingovu cenu.
Butler Lampson

Butler W. Lampson (* 23. december 1943, Washington D.C., USA) je americký informatik. V roku 1992 dostal Turingovu cenu za svoj prínos pri vývoji osobných počítačov, je považovaný za pôvodcu tohto konceptu.
Mini Estadi

Mini Estadi (slovensky: Mini štadión) je futbalový štadión nachádzajúci sa v Barcelone, v Katalánsku, v Španielsku. Má kapacitu 15 276 miest a nachádza sa v blízkom susedstve Camp Nou, domovského štadióna FC Barcelona. Mini Estadi je domovom pre FC Barcelona Atlètic, rezervný tím FC Barcelona a tímu Juvenil A. Na tomto štadióne z času na čas hrá svoje zápasy aj Andorrská futbalová reprezentácia.
Do júla 2007 bol domovom pre FC Barcelona C, kým tento tím nebol zrušený a do roku 2003 tiež domovom tímu amerického futbalu, "Barcelona Dragons".
Národný park Taï

Národný park Taï je chránené územie v štáte Pobrežie Slonoviny. Národným parkom bolo územie vyhlásené v 1972 a v roku 1982 bol park zapísaný do zoznamu Svetového dedičstva UNESCO. V roku 1926 bola na tomto území vytvorená chránená rezervácia a biosférickou rezerváciou UNESCO sa stalo územie v roku 1978.
Územie pokrýva jeden z posledných dažďových pralesov v Západnej Afrike. Park chráni ohrozené druhy, z ktorých je päť cicavcov na červenom zozname: hrošík libérijský ("Hexaprotodon liberiensis"), šimpanz učenlivý ("Pan troglodytes"), gueréza zelená ("Colobus verus"), leopard škvrnitý ("Panthera pardus") a chocholatka Jentinkova 
("Cephalophus jentinki").
Durham

Durham je mesto v severovýchodnom Anglicku, v grófstve Durham. Má 42 939 obyvateľov (2001). Mestom preteká rieka Wear, na ktorej pôsobí miestny amatérsky veslársky klub. Mesto je známe najmä vďaka tamojšej normanskej katedrále, ako aj vďaka hradu z 11. storočia. Je tiež sídlom Durhamskej univerzity.
Durham (Severná Karolína)

Durham je mesto v USA, v štáte Severná Karolína. V roku 2008 malo 223 284 obyvateľov. Je známe ako univerzitné mesto, je sídlom Dukeovej univerzity, ako aj Severnokarolínskej centrálnej univerzity.
NEMO Museum of Science and Technology

NEMO je múzeum vedy a techniky, ktoré sa nachádza v holandskom meste Amsterdam. Ide o vedecké centrum v Holandsku, kde je možné objavovať svet vedy a technológie zábavnou cestou. Témy, na ktoré sa múzeum zameriava, sú energie, komunikácie a človek. 
Múzeum bolo otvorené v roku 1997 pôvodne pod názvom "New Metropolis", po finančných problémoch v roku 2000 získalo súčasný názvov "NEMO". V roku 2008 prilákalo múzeum 400 000 návštevníkov, čo je najvyšší počet od otvorenia v roku 1997. Budovu múzea, ktorá pripomína kozmickú loď, je dielo talianskeho architekta Renza Piana. Terasa na streche múzea poskytuje nádherný výhľad na Amsterdam. Nachádza sa v bezprostrednej blízkosti hlavnej železničnej stanice Amsterdam Centraal.
Durham (rozlišovacia stránka)

Durham môže byť: